Pakistan International Airlines Corporation

Pakistan International Airlines Corporation (), langkung misuwur kanthi cekakan PIA, inggih punika maskapé pamiberan nasional Pakistan.Contact Us dipunundhuh tanggal 25 Agustus 2011) Papan Anggegana ingkang utami inggih punika Papan Anggegana Internasional Jinnah ing Karachi, Papan Anggegana Internasional Allama Iqbal ing Lahoré, lan Papan Anggegana Internasional Islamabad ing Islamabad /Rawalpindi. PIA kalebet maskapé bintang tiga (kanthi kinerja ingkang saé) déning Skytrax, satunggalipun organisasi resmi ingkang neliti lan mbiji kualitas maskapé lan papan anggegana.The World's official 3-Star Airlines™ – SKYTRAX dipunundhuh tanggal 25 Agustus 2011)

Pakistan International Airlines sampun wonten wiwit Pakistan déréng dados nagari. Ing taun 1946, Muhammad Ali Jinnah gadhah pamanggih bab awratipun gadhah jaringan maskapé penerbangan ing usaha damel madheging nagari. Panjenenganipun lajeng nyuwun pambiyantunipun Mirza Ahmad Ispahani, tiyang industrialis ingkang sampun pengalaman.

Nalika tanggal 23 Oktober 1946, Orient Airways dipundamel kanthi punjeripun ing Kalkuta. Maskapé punika miwiti layanan miber ing wulan Juni 1947 kanthi rute Sittwe lan Rangon, kanthi montor miber Douglas DC-3. Kalih wulan salajengipun, nagari Pakistan jumeneng, lan punjeripun dipun-gantos saking Kalkuta dipun-gantos dados ing Karachi. Nalika 11 Maret 1955, Orient Airways ndhérék nggabung kaliyan paskapai pamiberan ingkang sampun dipunrencanakaken déning pamaréntah lan salajengipun dados Pakistan International Airlines Corporation.About PIA – History dipunundhuh tanggal 25 Agustus 2011)

 Pranala njawi 
Pakistan International Airlines

 Cathetan suku 

Kategori:Artikel mawa basa krama
Kategori:Maskapé pamiberan